આ કેસની હકીકત એવી છે કે યંત્ર સામગ્રી બનાવતી ત્રણ ઉત્પાદક પેઢીઓ સામે એક્સાઇઝ ખાતાનો આરોપ હતો કે તેમણે ન્યૂ સિદ્ધિ વિનાયક રિ-રોલિંગ મિલ નામની પેઢીમાં ઉત્પાદિત થયેલ લોખંડના ભંગારની ખરીદી એ. કે. ટ્રેડિંગ કંપની અને સ્કોર ટોર ઇમ્પેક્સ નામની રજિસ્ટર્ડ ડીલરની પેઢીઓ પાસેથી બતાવેલી, આ બે પેઢીઓએ આપેલી ઇનવોઇસ પરથી ઉત્પાદક પેઢીઓએ સેનવેટ ક્રેડિટ લીધેલી, ઇનવોઇસમાં દર્શાવેલ ભંગાર પર ભંગારનાં ઉત્પાદક ન્યુ સિદ્ધિ વિનાયકે એક્સાઇઝ ડયૂટીની ચુકવણી બતાવેલી અને આ ડયૂટીની રકમની સેનવેટ ક્રેડિટ ઉપરોક્ત બંને ઉત્પાદક પેઢીઓએ વાપરેલી.